
PRIMA  QUiESTIO. 


Confert-ne  anevrysmati  cordis  activo  antiphlogistica 
medicatio  ? Confert-ne  passivo  ? 

Argumentum  praesens  in  duas  partes  necessario  dividitur, 
altera  ad  anevrysma  activum,  altera  ad  passivum  respicit;  quas 
ideo  singulis  in  capitibus  enodare  aggrediar.  Sed  antequam 
me  operi  accingam,  non  alienum  esse  videtur  adnotare,  quaes- 
tionem propositam  finibus  sat  exiguis  contineri , quippe  quae 
ponit  anevrysmatum  cordis  causas,  symptomata  et  alia  ad 
morbum  spectantia , penitus  cognita  esse.  Quapropter  de  iis 
solummodo  agam  quae  ad  argumenti  solutionem  aptissima 
necessariaque  habeo. 

Pars  prima.  Confert-ne  anevrysmati  cordis  activo  medicatio 
antiphlogistica  ? 

Priusquam  huic  quaestioni  incumbam,  quid  sit  activum  cor- 
dis anevrysma  magni  momenti  statuere  videtur.  Nam,  re  accu- 
rate definita,  ambages  salebrasque,  quantum  in  me  fuerit, 
vitabo. 

Lancis  i primus  omnium,  cordis  dilatationi  nomen  anevrys- 
matis  imposuit,  a Balliou  tamen  jam  antea  usurpatum.  Apud 
Morgagni  cordis  dilatatio  idem  sonat  ac  anevrysma.  Corvisart 
quidem  eadem  vocabula,  sub  eodem  sensu  accepta,  conscripsit 
in  opere  quod  inscribitur  Traite  des  Maladies  du  Cceur.  Sed 
duo  anevrysmatum  genera  instituit,  aliud  activum,  aliud  pas- 

Sub  nomine  activi  anevrysmatis  cor,  parietibus  crassioribus 
et  caveis  praeter  naturam  amplis , instructum ; sub  voce  autem 
passivi,  dilatationem  abnormem  cordis  cavearum,  parietibus 
quidem  tenuioribus  et  enervatis  , designabat.  De  priori  genere 
nunc  disserendum. 

Ex  nostratum  imprimis  Laennec  et  Bertin  investigationibus 
constat,  cordi  persaepe  parietes  esse  crassissimos,  naturali  ca- 
vearum amplitudine  revera  perstante , imo  etiam  interdum 
imminuta.  Quapropter  divisioni  Corvisartian.ee  adhaerere  mi- 
nime licet.  Nam  si,  ad  therapiam  de  qua  hic  solum  agitur,  res- 
picias , hypertrophia  seu  insolita  parietum  cordis  crassitudo , 
caveis  vel  genuinam  capacitatem  servantibus,  vel  plus  aequo 
coarctatis,  merito  jure  ad  idem  genus  morborum,  ac  ane- 
vrysma  activum,  referri  videtur.  Non  me  fugit  tamen  hoc 
vocabulum  anevrysma  secundum  etymon , idem  sonare  ac 
dilatationem.;  sed  mihi  visum  est  mancam  et  imperfectam  fore 
quaestionem,  si  inter  anevrysmata  activa,  meram  hypertro- 
phiam cordis  non  adnumerarem.  His  praefatis,  nunc  ad  rem. 

Omnibus  notum  est,  a sedula  praesertim  consideratione  na- 
turae, causarum  medendique  ratione  morborum  indicationes 
therapeuticas  exoriri.  His  ergo  momentis,  ad  solutionem  quaes- 
tionis , praecipue  attendendum. 

i°.  Cirdi  morborum  naturam  investigatio  aleae  plena  est; 
attamen  si , praelucente  face  anatomes  pathologicae , anevrys- 
matis cordis  activi  naturam  attingere  conemur ; statim  lux  af- 
fulgebit et  therapiae  recte  instituendae  ; viam  monstrabit. 

In  anevrysmate  cordis  activo,  parietes  extra-modum  crassi 
sunt,  saturatiore  colore  rubent,  duritiem  abnormem  praebent, 
scalpello  scindenti  plus  aequo  reluctantur;  ventriculorum  lacerti 
ampliores  et  densiores  sese  ostendunt;  interdum  cor  ea  magni- 
tudine occurrit  ut  bubulum  aequet.  Sed  praeternaturale  carnis 

musculosae  augmentum  nonnunquam  observatur , cavorum  cor- 
dis capacitate  minime  mutata  (hypertrophie  simple);  in  aliis 
vero  casibus,  ista  cava  eo  coarctiora  reperiuntur,  quo  parietes 
cordis  crassiores  evadunt  (hypertrophie  concentrique). 

Varias  hujus  morbi  species  describere  meum  non  est,  in  om- 
nibus enim  hypertrophia  parietum , praecipuum  mihi  videtur 
momentum  ad  cujus  curationem  incumbere  debemus.  Quod 
ad  hujus  morbi  essentiam  spectat , quamvis  rem  tam  arduam 
scrutari  vix  audeam,  annon  credere  licet  quodam  stimulo  et 
vi  tonica  exaltata,  cor  mole  et  pondere  accresci?  tamen  censeo 
huncce  stimulum  nullo  modo  inflammationi , comparandum 
esse. 

2°.  In  anevrysmatis  activi  medela  instituenda,  causarum 
disquisitio  infimum  locum  haud  tenet,  quas  ergo  perstringere 
abs  re  non  erit. 

Praedispositio  nativa,  dispositio  acquisita , persaepe  sunt  ane- 
vrysmatis cordis  prima  elementa.  Mira  est  enim  visceris  illius , 
quantum  ad  habitum  externum , magnitudinem , pondus  pro- 
prnque  contextiis  firmitudinem , varios  apud  homines  diversi- 
tas; paucisque  organa  omnia  inter  se  aequilibrio  perfectissime 
consentiunt.  Sed  sanguinis  in  corde  stagnatio , inter  causas  ane- 
vrysmatis frequentiores  non  minus  est  recensenda.  Ubi  enim 
sanguis  cordis  atriis  advectus , ob  vitia  organica  expelli  omnis 
non  potest ; ubi  ossea  concretio  vasorum  majorum  ad  contrac- 
tionem continuo  cor  stimulat ; ubi  valvulae  cordis  ob  contrac- 
tam rigiditatem  et  duritiem , sanguinis  cursui  viam  interclu- 
dunt; ubi  magna  arteria,  vel  rami  istius  majores,  tunicarum 
ex  vitio  arctiores , irruenti  obicem  cruori  ponunt ; ubi  tandem 
animi  affectus,  convulsio  febrilis,  aut  motus  corporis  violenti 
sanguinem  copiosum  ciim  impetu  per  vasa  praecipitant  et  ube- 
riorem cordi  cruoris  undam  transmittunt ; tunc  cor  continud  > 

stimulo  excitatum  , contractionibus  repetitis , molem  praeterna- 
turalem  adipiscitur.  Jure  ac  merito  enim  Blancard , Senae , 
Morgagni  et  multi  alii  cordis  parietum  auctam  densitatem  con- 
tulerunt, cum  illa  nutritionis  auctione,  quae  in  omnibus  orga- 
nis et  praesertim,  in  musculis  nimium  exercitatis,  observatur. 
Inde  enim  nutritia  materies  in  musculorum  substantiam  ad- 
vecta, totam  illorum  texturam  adimplet,  repetitisque  alluviis, 
volumen  plus  aequo  adauget.  Eodem  modo  si,  quacunque  causa 
obsistente,  sanguinis  in  corde  cursus  tardetur,  caveae  majori 
sanguinis  copia  replentur,  time  hujus  visceris  stimulo  nimio 
excitati , totis  suis  viribus  in  obicem  oppositum  reluctantis , 
moles  major,  volumen  amplius,  pondus  gravius  eveniunt. 

Unde  patet  sanguinem  hujus  anevrysmatis  genesi  potentis- 
sime conferre.  Sed  quo  mechanismo  hocce  nutritionis  augmen- 
tum ex  sanguine  derivatur?  Res  ardua,  problema  insolutum  , 
quandiu  leges  nutritionis  adhuc  in  obscuro  involutae  novis  et 
doctis  lucubrationibus  non  erunt  explanatae. 

Sed  procul  scrutationibus  hypotheticis,  rem  ut  nostram  illus- 
tremus lumine  nequaquam  fallaci,  quasdam  observationes  tum 
ab  aliis,  tum  a nobismet  ipsis  collectas , proferre  liceat.  His 
praemissis  conclusiones  certiores  deducemus. 

Inter  auctores  qui  ad  promovendam  morborum  cordis  doc- 
trinam, maximopere  insudarunt,  eminet  clarissimus  Laennec, 
ab  aureo  libro  factum  sequens  excerpsi,  quod  ab  ore  professoris 
narratum  probe  pariter  retinui. 

Observatio  prima.  Virgo  quaedam , deo  addicata  , quinqua- 
ginta annos  nata,  a duodecim  jam  annis  palpitationibus  cor- 
dis, dyspnoea,  somno  irrequieto  laborabat.  His  accessere  pedum 
oedema  et  omnia  symptomata  quae  cordis  aneviysmatum  sunt 
sequelae;  ita  ut  aegra,  prae  suffocationis  metu,  in  sedili  noctii 

diuque  incumberet.  Peritissimus  Laennec  huncce  morbum  de- 
bellare aggressus  est  methodo  Valsalvana  elbarum  duntaxat 
quarta  parte  qua  aegra  uti  solebat  permissa , sanguinem  bis  in 
mense  extraxit  vel  phlobotomi , vel  hirudinum  ope.  Mox  aegra 
ex  praecipit  i laevata,  melius  se  habuit  et  sex  post  mensibus  jam 
omnia  symptomata  evanuerant ; tunc  venae  sectiones  per  inter- 
valla longiora  repetitae  sunt,  et  paulatim  ad  pristinam  vivendi 
normam  reversa  aegra , eximie  valuit  per  duorum  annorum 
spatium;  quibus  elapsis,  eholera-morbo  epidemice  grassante 
correpta , e medio  sublata  est. 

Illustrissimus  Laennec,  facultate  concessa  cadaver  incidendi, 
sequentia  deprehendit  : cordis  moles  perspicue  minor  erat , 
quam  pugni  defunctae,  prae  se  formam  mali  rugis  exarati  ferebat, 
ventriculorum  parietes  erant  flaccidi,  sed  mollitie  morbosa 
expertes , tandem  illorum  crassitudo  cavearum  cordis  amplitu- 
dini accommodata. 

Observatio  secunda.  Juvenis  pro  aetate  octodecim  annorum 
praegrandis,  receptus  in  nosocomio  Hotel-Dieu,  anno  1824,  a 
duobus  jam  annis  de  spiritus  interclusione , ut  illius  referam 
verba,. inter  ambulandum  per  acclivia , imprimis  adaucta  , que- 
rebatur. Nuperrime  oedemate  ad  artus  inferiores  correptus  , jam 
cervice  erecta  spiritum  ducere  cogebatur  : venter  tumidulus  re- 
nitens  a dextris  ob  hepatis  intumescentiam,  pulsus  exilis  rhyt- 
mum  naturalem  tamen  servans , cor  vero  enixe  reluctans  contra 
costas  sinistras  et  sub  sthetoscopi  orificio  sonum  obscurum 
edens,  vehementi  impulsu  aurem  observatoris  submovens,  vix 
quidem  auricularum  sono  audito,  hypertrophiam  cordis  haud 
dubie  denuntiabant.  Haec  tam  gravis  symptomatum  cohors  me- 
dicatione antiphlogistica,  scilicet  methodo  Valsalvana  eo  cum 
eventu  fugata  et  debellata  est,  ut  post  duos  menses,  ne  minima 
quidem  vestigia  praegressi  morbi  perstiterint  (quod  mihi  accu- 

ratius  observare  contigit) , et  aeger  brevi  ad  suos  valens  rediit. 
Hunc  tamen  revisendi  non  data  facultas  est  et  quanquam  sanis- 
simus morbo  tam  gravi  recreatus  est,  mihi  reapse  in  dubium 
est  an  recidivo  morbo  non  laboraverit , ex  quo  nihil  aliud  con- 
cludere contendam , nisi  efficaciam  potentissimam  medicationis 
antiphlogisticse  ad  anevrysmatum  activorum  symptomata,  apud 
juvenes  imprimis,  depellendae 

Frustra  tempus  tererem  si  omnia  istius  generis  facta  cunctis 
medicis  nota  commemorare  vellem.  Frequenter  videre  est,  in 
nosocomiis,  miseros  symptomatibus  anevrysmatum  activorum 
cordis  discruciatos,  magno  cum  emolumento  methodo  antiphlo- 
gistica allevari.  Sed  temporaria  medicatione  vix  subrefecti  ad 
suos  revertuntur,  hceret  tamen  lateri  lethalis  arundo.  Quod  le- 
vamentum , ut  ut  breve , praestantiam  remedii  non  minus  com- 
probat. 

CONCLUSIONES. 

Ideo  anevrysmati  cordis  activo , medicatio  antiphlogistica , 
non  solum  confert,  sed  etiam,  raro  tamen,  aegros  ad  sanitatem 
pristinam  revocare  potest.  Ista  ratio  medendi  praestantissimam 
adversus  symptomata  navat  operam.  Phlebotomia  sanguinis 
massam  imminuendo , cor  sublevat , abnormes  istius  visceris 
motus  sedat,  circulationis  impetum  compescit,  potenterque 
valet  ad  hypertrophiam  cordis  depellendam  : etenim  tum  molis, 
tum  roboris  cordis  redundantiam,  aliorum  musculorum  ad 
instar,  minuere  potest  concursus  causarum  quae  corpus  ema- 
cerare potes  sunt.  Frequenter  in  cadaveribus  phthisi  vel  alio 
morbo  chronico  denatorum,  cor  veluti  marcidum  invenitur. 
Et  cum  medicatio  antiphlogistica  rite  instituta  nutritionis  fune- 

tionem  impediat,  quid  est  cur  cordis  molis  morbosae  ; apparatu 
antiphlogistico,  attenuationem  non  speremus? 

Sed  nequis  conclusiones  generaliores  perperam  accipiat,  ne- 
cesse  videtur  paucis  exponere  qua  cautela  instituenda  sit  haec 
medicatio , et  imprimis  singulos  casus  adnotare  in  quibus  no- 
civa esse  possit. 

i°.  In  anevrysmatum  activorum  cordis  primo  stadio  , omnes 
auctores,  inter  quos  commemorandi  sunt,  Albertini,  J^alsalva, 
Morgagni , Senae  et  Laennec , medicationem  antiphlogisticam 
pras  aliis  commendaverunt.  Sequentia  ab  opere  Laennec  ex- 
cerpta ob  magnum  rei  momentum  usurpare  liceat. 

« De  toutes  les  affectioris  organiques  du  coeur,  1’hypertrophie 
» simple,  ou  avec  dilatation,  me  parait  la  plus  susceptible  de 
» guerison.  La  plupart  des  praticiens  desesperent  trop  habi- 
» tuellement  de  ces  genres  de  maladies  et  se  contentent  de  com- 
» battre  les  accidens  les  plus  urgens,  a mesure  de  leur  apparition ; 
)>  et  cependant,  meme  en  se  bornant  a cette  medecine  sympto- 
» matique,  il  n’est  aucun  d’eux  qui  n’ait  reussi  a faire  vivre 
» certains  malades  pendant  quinze  ou  vingt  ans,  avec  des  ma- 
» ladies  du  coeur  plus  ou  moins  graves.  En  appliquant  avec 
)>  courage  et  perseverance  au  traitement  de  Fhypertrophie  la 
» methode  conseilleepar  Yalsalva  et  Albertini  dontre  1’anevrisme 
» des  arteres  , on  peut  se  promettre  des  succes  plus  frequens  et 
» plus  complets,  surtout  lorsqu’on  en  commence  1’emploi  a une 
» epoque  ou  la  maladie  n’a  pas  encore  produit  d’effets  gene- 
))  raux  graves.  » ( Traite  de  V Auscultation  mediate,  vol.  ii, 
p.  y52 , 2e  edit. ) 

Nemo  nescit  Yalsalvam  anevrysmatum  aortae  curationem  ag- 
gressum esse  venae  sectionibus  usque  eo  copiosis  ut  aegroti  fere  ad 
animi  deliquium  perducerentur,  quas  iterare  assueverat , donec 

symptomata  mitescerent,  pauculis  tantum  esculentis  interea 
permissis.  Attamen  ne  nimis  fidendum  est  temporariis  remis- 
sionibus, quas  medicatio  antiphlogistica,  incipiente  morbo, 
afferre  solet.  Sed,  auctore  Laennec , iis  tantum  allevamentis 
credendum,  quae  per  totum  annum  , absque  ullis  recidivis  sym- 
ptomatibus, perstiterint. 

2°.  In  secundo  vero  morbi  stadio,  medicatio  antiphlogistica 
adhuc  prodesse  potest,  sed  rarius  eventus  prospere  cedit. 

3°.  Tandem  in  extremo  morbo  non  confert,  nisi  ad  averten- 
dum quoddam  grave  symptoma  adventitium , et , in  hac  adhi- 
benda, maxima  cautela  opus  est.  Etenim  in  Diathesi  serosa  late 
diffusa,  atque  haematoseos  functione  ob  pulmonum  infarctum 
turbata,  venae  sectiones  facillime  lsethiferae  esse  possunt;  quod 
serio  adnotandum  est,  nam  frequenter  animi  deliquia  subito 
aegrotantes  e medio  tollunt.  At  aliquando  , phlebotomia  inter- 
dicta , periculo  quidem  imminente,  hirudines  et  cucurbitulae 
scarificatae,  ad  sanguinis  depletionem  necessariam,  praecor- 
diali  aut  aliae  corporis  regioni  utiliter  admoventur. 

Ast  medicatio  antiphlogistica  non,  ut  vulgo  creditur,  solum 
sistit,  in  sanguinis  extractione,  sed  ad  multa  alia  respicit,  scilicet' 
ad  omnes  hygienae  partes  quae  immerito  non  naturales  vocantur, 
quarumque  sedula  et  tempestiva  observatio  efficacius  aegrum  k 
periculo  prohibebit.  Quapropter  per  totum  istius  morbi  decur- 
sum, tenuis  cibus,  potus  demulcens,  corporis  et  animi  tran- 
quillitas, omnia  demum  quae  circulationem  temperare  valent, 
apprime  aegrotanti  conveniunt. 

Sed  in  supra  dictis  modus  est , nam  anevrysmate  frequenter 
pendente  a causis  quae  omnibus  artis  conatibus  tenaciter  resis- 
tunt, nempe  ab  ossificatione  valvularum  cordis,  vel  quovis  alio 
vitio  organico;  prudentia  vetat  ne  insanabilis  morbus  poten— 

tissimis  remediis  aliquando  quidem  nocivis  suscipiatur,  quam- 
obrem  saepe  saepius  non  alia  medela  nisi  mitigatoria  aegrotan- 
tibus ministrari  prospere  potest. 

Si  in  vanum  non  laboraverim,  nunc  forsan  facile  erit  ad 
quaestionis  solutionem  definitivam  descendere,  quid  enim  sit 
anevrysma  activum,  quae  sint  hujus  morbi  causae  et  natura, 
quantum  fieri  potuit , exponere  conatus  sum  , et  consensu  me- 
dicorum omnium  therapeuticae  indicationes,  ex  his  fontibus 
primariis  deducendae  sunt. 

CONCLUSIO  DEFINITIVA. 

Ergo  medicatio  antiphlogistica  anevrysmati  activo  cordis  ge- 
neratim  confert,  habita  quidem  ratione  momentorum  omnium 
quae  supra  statuimus. 

SECUNDA  QUESTIO. 


Confert-ne  anevrysmati  cordis  passivo  medicatio 
antiphlogistica  ? 

Congruum  nobis  videtur , in  hoc  absolvendo  argumento , 
idem  genus  explanationis  ac  in  priori  adhibere.  Quapropter 
exponamus  signa  anatomica  anevrysmati  passivo  propria,  ex 
quibus  aliquam  indicationem  therapeuticam  deducendam  spe- 
ramus. 

i°.  In  anevrysmate  passivo,  cavorum  cordis  capacitas  sequo 
major  est,  prse  nimia  extensione  parietum , quorum  substantia 
aliquoties  ad  membranae  tenuitatem  est  reducta.  Fibra  cordis 
carnea  ut  plurimum  emollita,  colore  genuino  destituta , ad  vio- 
laceum sub-pallidum  aut  sub-flavum  vergit ; interdum  quidem 
tantae  est  mollitiei  ut  sub  digito  premente  abrumpatur,  et  fere 
diffluat ; simul  ac  cordis  lacerti  expansi  et  divaricati  vix  promi- 
nentia conspicui  sunt.  Hoc  anevrysmatis  genus  omnia  cordis 
cava  invadere  potest,  attamen  prse  aliis  ventriculum  dextrum, 
aut  ambos  una  ventriculos , tunc  cor  mirum  in  modum  dila- 
tatum , non  male  paterae  formam  refert.  Interventriculare  sep- 
tum, nunquam  tanta  tenuitate  et  mollitie  afficitur , aliis  vero  in 
casibus , cor  ex  parte  tantummodo  dilatatur ; quin  imo  ventri- 
culorum apex  in  modum  anevrysmatum  arteriis  appositorum 
expansus  nuperrime  visus  est.  ( Berard , dissert.  inaugurale.  ) 

Si  quis  , laesionis  anatomicae  habita  ratione , vel  minime  per- 
penderit quantum  inter  se  discrepent  duo  genera  cordis  ane- 
vrysmatum, mox  animadvertet,  quid  peculiare  et  dissimile  insit 
utroque  morbo.  Etenim  in  anevrysmate  passivo,  res  se  non 

habet  perinde  ac  in  activo,  hic  cor  robor*©  praevalet  et  sangui- 
nem detrudit  vi  et  impetu  preetefnaturali , illic  contrario  flacci- 
dum, languidum,  marcidum  vix  pote  est  sanguinem  praegravan- 
tem, e caveis  expellere.  Sed  non  solum  ad  dilitationem  , sed 
etiam  ad  mollitiem  cordis  est  respiciendum.  Si  quidem  in 
anevrysmate  activo  cOrdis  parietum  carnesa  et  densa  subs- 
tantia naturam  stheilicam  morbi  indicat,  in  passivo  contra  at- 
tenuata et  emollita,  longe  aliam,  et,  ut  ita  dicam,  asthenicam 
indolem  denuntiat. 

Praeterea,  in  anevrysmate  passivo,  debilitatem  pulsus  et  totius 
circulationisl  anguorem , non  minus  mollitiei  quam  extensioni 
parietum  cordis  tribuenda  censeo ; contigit  enim  frequenter , 
post  febres  graves,  hancce  compagis  cordis  relaxationem  vi- 
dere, quum,  aegro  superstite,  cordis  et  arteriarum  pulsationes 
quamimbecillimas  deprehendissem.  Ex  quo  jam  patet  in  lae- 
sione organica  qua  Constat  anevrysma  passivum,  medicationem 
antiphlogisticam  morbi  naturae  haud  accommodatam  esse. 

2°.  Sed  alia  magni  quoque  ponderis  ad  anevrysma  passi- 
vum , spectantia , ut  argumentum  praesens  pluribus  modis  as- 
sequar, consideranda  arbitror. 

Mirum  esft , quod  eaedem  causae  quae  , apud  alios  hypertro- 
phiae cordis  favent;  apud  alios  dilatationi  ansam  praebere  vi- 
deantur. Perplures  inde  auctores  haud  immerito  putarunt , 
praedispositioni  nativae,  magnam  esse  partem  in  horumce  mor- 
borum evolutione.  Sic,  a Corvisart , constitutio  debilior,  irri- 
tabilitas languidior , generales  habentur  causae  quae  , si  non 
passivam  distensionem  producant,  huic  tamen  admodum  fa- 
vent. Quocirca  forsan  focminae  temperamento  lymphatico  prae- 
ditae, huic  morbo  saepius  quam  masculi  obnoxiae  sunt. 

Ut  ut  sit  ,,  hujus  anevrysmatis  formatio,  a distensione  mere 

passiva  pendere  videtur.  Sicut  enim  vesica  urinaria  lotii  copia 
diutius  distenta , tono  et  renixu  assuetis  destituitur,  sic  et  cor- 
dis sanguinis  remora  dilatati , fibrae  relaxantur ; quod  longe 
differt  a formatione  anevrysmatis  activi  in  qua  cor  sanguinem 
affluentem  propellere  conatur  validis  contractionibus. 

Hic  locus  est  quaedam  dicendi  de  laesionibus  secundariis 
anevrysmata , praesertim  passiva , sequentibus.  Nemo  ignorat 
in  dilatatione  cordis  et  imprimis  cavorum  dextrorum,  functio- 
nes respirationis  ideoque  haematoseos  proxime  affici ; etenim  , 
sanguine  retardato  , mox  vasculare  pulmonum  systema  infarc- 
tum a rite  explenda  functione  deturbatur.  Praeterea  cor  enerva- 
tum vix  ad  capillares  arterias  sanguinem  detrudere  potest. 
Hinc  serosa  diathesis,  sanguinis  alteratio,  totius  corporis  asthe- 
nia  nascuntur  (quae  mala  in  anevrysmate  passivo  citius  et  cru- 
delius quam  in  activo  aegrotos  cruciare  solent),  et  in  cadaveri- 
bus vasa  capillaria  sanguine  nigro  turgida,  membranae  serosae 
aqua  repletae,  et  omnia  fere  organa  flaccida  quasi  macerata  in- 
veniuntur. 

Quibus  autem  me  ex  argumenti  cancellis  eggredi  objicienti- 
bus, dicam,  has  investigationes  minime  otiosas  esse,  quippe 
quae  fundamenta  rationis  medendi , nempe  cognitionem  causa- 
rum et  effectuum  morbi,  de  cujus  therapia  jam  jam  dijudican- 
dum, quam  arctissime  amplectuntur.  Nunc  eadem  via  progre- 
diar ac  in  priori  thesi  et  quasdam  observationes  subjiciam,  ut 
conclusiones  meas  exponendas , experientiae  adminiculo , corro- 
barare  possim. 

Observatio. 

Anus  supra  sexagesimum  septimum  annum  agens  in  nosoco- 
mio Hotel-Dieu  recepta,  anno  1825,  jam  a longo  tempore  pal- 
pitationibus, dyspnoea  interdum  et  orthopnoea,  moxleuchophleg- 
matia  fere  universali  affecta,  noctu  diiique  in  cubiculo  sedebat ; 

et  vix  in  decubitu  dorsali  jacebat,  cum  subito  suffocatione  cor- 
repta se  erigere  cogebatur ; somnum  metuebat , nam  si  tantu- 
lum huic  indulgeret,  statlm  phantasmatibus  et  monstris  terri- 
ficis mens  exagitabatur,  pulsationes  cordis  arteriarumque  erant 
parvi  et  molles.  Sub  sthetoscopo,  cordis  impulsio  fere  nulla  j 
ventriculorum  et  imprimis  auricularum  contractiones  multi- 
sonae lateque  diffusae.  Die  quadam , cum  insueta  suffocatione 
tentaretur,  phlebotomiam  sicut  supremam  anchoram  invocabat. 
Tandem  praeces  valuerunt  et  pertusa  est  vena.  Sed , proh  dolor ! 
vix  undae  vitalis,  tres  aut  quatuor  cochlearia  effluxerant,  cum  e 
vita  decessit.  In  cadavere  deprehensum  est  anevrysma  passivum 
amborum  ventriculorum  multaque  alia  ad  rem  minime  spec- 
tantia. 

Senem  pariter , orthopnoea  et  suffocatione  ob  anevrysma  pas- 
sivum cordis,  afflictum,  eodem  anno  vidi  intempestiva  phlebo- 
tomia exinopinato  sublatum ; sectio  cadaveris  eamdem  quam  in 
observatione  supra  dictA  leesionem  praebuit.  Ex  his  sequitur 
phlebotomiam  imprimis  in  ultimo  morbo  laethiferam  esse  posse. 
Est  etiam  videre  apud  Morgagni  observationem  de  homine  ane- 
vrysmate  cordis  aut  magnae  arteriae  laborante,  qui  fere  subito 
decessit,  venae  sectione  suscepta,  aegro  repugnante  (epist.  5 7, 
art.  3a). 

Nunc  natura  morbi  quantum  in  nobis  fuit  explanati,  laesione 
anatomica  qua  constat  delineata,  modo  agendi  causarum  et  ef- 
fectuum exposito  , conclusiones  sequentes  deducemus. 

CONCLUSIONES. 

1 . Medela  qua  dilatatio  passiva  cordis  debellari  potest,  ni- 
titur indicationibus  incertioribus  quam  illa,  quee  ad  anevrysma 
activum  spectat ; rarius  aut  fere  numquam  eventus  prospere 

cedit,  ne  segri  quidem  interdum  levamen  suscipiunt.  Ut  ane- 
vrysma  passivum  sanari  posset,  necesse  foret  robur  adjicere 
fibris  cordis,  sed  hunc  scopum  attingere  hactenus  vix  datum 
est.  Quid  proficiet  enim  methodus  Valsalvana  ? (inquit  Corvi- 
sart ) quippe  quae  solummodo  deplebit  cava  cordis  membra- 
nacea et  flaccida ; adde  quod  de  virium  jactura,  diatheseos  se- 
rosae incremento  et  vitiatione  sanguinis  , cordi  jam  fracto 
stimulos  denegantis,  haud  amplius  loquar;  adde  etiam  quod 
anevrysmata  passiva  saepesaepius  exoriuntur  vitio  organico , 
exempli  gratia  ex  ossea  concretione  valvularum , aut  vasorum 
majorum  induratione,  quas  medicatio  antiphlogistica,  dissol- 
vere frustra  tentaret. 

Itaque  medicationi  antiphlogisticae , ut  pote  minime  naturae 
anevrysmatis  passivi  congruae  non  fidendum ; nequaquam  nu- 
mero methodorum  hujus  morbi  therapeuticarum,  adscriben- 
dam  esse  existimo.  Nihilominus  medicatio  ista  omnino  aut 
indistincte  in  hoc  morbo  omittatur  haud  velim. 

Sunt  etenim  casus , in  quibus  haec  medicatio , quando  caute 
adhibetur  , utilis  esse  potest ; at , si  non  ad  morbum  des- 
truendum, saltem  ad  gravioribus  symptomatibus  succurren- 
dum. Inter  haec,  tria  sunt  potissime  animadvertenda , videlicet, 
sanguinis  stagnatio  in  caveis  cordis , sanguineus  pulmonum  in- 
farctus , ac  tandem  congestiones  ad  cerebrum. 

i°.  Quod  ad  primum,  notandum  est  sanguinis  stagnatio- 
nem,  distensioni  cordis  maxime  favere.  Tunc,  etsi  cruoris 
extractio  indicata  videatur,  consulte  cavendum  ne,  mole  san- 
guinea exonerare  conando,  cor  jam  fractum  nimia  extenua- 
tione obruamus.  Quamobrem  huic  remedio,  necessitate  ur- 
gente, duntaxat  parca  manu  indulgendum. 

2°.  Si  vero,  per  morbi  decursum,  pulmones  cerebrumve, 
sanguinis  aflluxu  insolito  opprimantur,  adhuc  ad  phleboto- 

miam  confugiendum  est , ut  gravia  symptomata  hinc  exorien- 
tia,  aufferantur.  Sed  omnihus  aliis  in  casibus,  praesertim  morbo 
in  longum  jam  tempus  sese  protrahente,  sedulo  a phlebotomia 
abstinendum,  nisi  grave  recurrat  periculum,  et  tunc,  solum- 
modo parva  sanguinis  copia  quasi  exploratorie  educenda.  De- 
nique quotiescumque,  pulsu  debili,  parvo  ac  molli,  respiratio 
magnopere  laesa  erit,  quantum  sit  periculum,  venae  sectiones 
tamen  suspectae  haberi  debent,  nam  deperditio  sanguinis  vel 
minima,  syncopen  lethalem,  ut  vidimus,  inducere  potest. 
Enim  vero  sanguis  ob  haematosin  defectuosam , vi  vitali  magna 
ex  parte  destitutus,  si  inopportune  extrahatur,  jam  ruinosa 
organa,  amplius  sustentare  nequit. 

Omnia  supra  dicta  ad  phlebotomiam  duntaxat  spectant.  Ete- 
nim hirudines  et  cucurbitulae  scarificatae  persaepe  utiliter  venae 
sectionibus  substituuntur.  Quod  ad  alia  attinet  antiphlogistica, 
nempe  requies  corporis,  diaeta J animi  tranquillitas  aliaque  ab 
hygiene  petita,  non  miniis  in  hoc  anevrysmate  conveniunt, 
quam  in  activo. 

CONCLUSIO  DEFINITIVA. 

Medicatio  antiphlogistica  anevrysmatis  passivi  naturae  haud 
congrua,  huic  morbo  generatim  non  confert,  habita  tamen 
ratione  omnium  momentorum  quae  supra  statuimus. 


5 


Signa  anatomica. 


Symptomata. 


Prsedispositioncs 


Modus 

formationis. 


( '8  ) 

Nunc  ad  finem  perventurus  substantiam  opellse  quasi  ex- 
pressam, in  tabula  comparativa  ante  oculos  subjicere  alienum 
non  puto , ut  anevrysmatum  utriusque  generis  notis  peculia- 
ribus insignitorum , magis  ac  magis  medelae  discrepentia  elu- 
ceat. 


In  aneurysmate  activo. 

i°.  Cor  est  carnosum , torosum , 
ponderosum , rubore  saturatiore  et 
textura  firmiore  distinctum. 

‘i? . Cor  , contra  costas  , magna 
vi  arietat,  observatorisque  aurem 
stbetoscopo  applicatam,  validis  ic- 
tibus submovet,  simul  ac  contrac- 
tiones , duntaxat  ad  regionem  prse- 
cordialem  auditae,  sono  obscuro  ma- 
nifestantur. Ex  vehementi  sanguinis 
in  aortam  propulsione,  systematis 
arterialis  agitatio  et  vibratio  inso- 
lita, totiusque  corporis  veluti  qui- 
dam status  sthenicus. 

• i 1 'i  i 1 JL  , i i .1  . ..  U. 

3°. Temperamentum  sanguineum, 
aetatis  vigor. 

4°.  Aliorum  musculorum  ad  ins- 
tar , nimia  exercitatione , cordis 
substantia  praeter  naturam  stimu- 
lata aeque  ac  nutrita , mole  accrescit. 


In  anevrysmate  passivo. 

i°.  Cor  est  flaccidum  quasi  mem- 
branaceum, decoloratum,  densitate 
imminuta,  laxataque  compage  de- 
bilitatum. 

2° . Cordis  impulsio  adeo  langui- 
da, ut  imbecilles  lentique  motus , 
contra  thoracis  parietes  quasi  mo- 
riantur •,  dum  sono  claro  lateque 
diffuso , contractio  cordis  auditur . 
Tunc  arteriae  molliter  pulsant  et 
sanguis  retardatus  lento  cursu  vasa 
capillaria  pervadit  5 inde  ab  humo- 
rum vitiata  elaboratione , serosa  et 
asthenica  diathesis. 

3°.  Temperamentum  lymphati- 
cum, cachetica  dispositio. 

4°. Cor  tono  vitali  destitutum,  san- 
guine stagnante  dilatatur  et  expan- 
ditur, similiter  ac  vesica  urinaria 
lotii  accumulatione , renixu  genuino 
orbata. 


Cum  ideo  tantum  inter  se  discrepent,  duo  heec  f mera  ane- 
vrysmatum, eamdem  medicationem  utrique  congruam  non  esse 
perspicue  patet. 

